**PLPK käis Leader-õppereisil Gotlandil 08.08.2016**

Gotlandi õppereisile minek algas 7.augusti õhtul Tallinna sadamast D-terminalist kl 21.40. Öö laevas ja randumine Gotlandi saarele Visby sadamasse 8.augusti hommikul kl 10.30.

Visbys oli meil buss vastas koos giidist bussijuhiga. PLPK juhatuse liige Toomas Abel oli teinud põhjaliku ettevalmistuse ja kooskõlastanud kohaliku Leader KTG-ga tiheda marsruudi, tutvustades järjest külastuskohtasid.

Esimeseks külastuskohaks oli lambakasvatusmõis, mis on pereettevõte, kus nad kasvatavad lambaid ning peavad ka talupoodi, kus müügil lambanahast käsitööd ja lambaliha tooteid. Talupoe tagahoovis sai näha neid toredaid Gotlandi lambaid (hallid krussis karvaga), lisaks veel pardid, jänesed. Koos meiega saabus sinna turismigrupp kes oli tellinud n.ö lambasafari- traktoril oli järgi järelkäru kuhu inimesed peale võeti ja nii siis karjamaale lammaste keskele sõideti. Uudistasime talupoes ja tagahoovis, tutvusime esinduslike lambanahast käsitöö meenetega.

Järgmiseks oli väike 15 minutiline vahepeatus Högklint´i pankrannikul (45m kõrge) - üks Gotlandi saare vaatamisväärsusi. Edasi Lilla Bjers Västerhejdes ehk ökotalu jällegi koos talupoe ja kohaliku restoraniga. Talus on mahetootmine, taimede kasvatamisel ei mingit keemiat. Omavad KRAV-sertifikaati (1985 aastast Rootsis), mis on üks rangemaid maheturu märgiseid Rootsis – kontrollitakse pisteliselt ja kui juhtud mõne keemilise ainega vahele jääma saad päris mitmeks aastaks keelu kanda oma toodetel mahe märki KRAV. Maa suhteliselt liivane, kasvatatakse 200 erinevat juurvilja, -taimesorti. Perenaise juured Hiiumaalt. ☺ Kõik mis nad kasvatavad müüvad ka kohapeal ära, ei ole vajadust eksportida. Talu asub Visby linnale lähedal, jagub neile kliente nii linnaelanike kui ka turistide näol piisavalt palju.

Neljandaks peatuspaigaks oli Visby orienteerumiskeskus. Leader toetust saanud kunstlumemasinale. Peremees tegi territooriumil tutvustusringi. Klubis tegutsetakse väga palju vabatahtlikkuse alusel. Tänu kunstlume masinatele suudetakse pikendada suusa ja lumetegevuste perioodi kuni kahe nädala võrra, mis on kogukonnale väga oluline vaba aja veetmise traditsioon, atraktsioon.

Kohtusime kohaliku Leader tegevusgrupi esindaja John Gambe´ga. Tutvustati Leader-projekte: lambanahkade eksport, turismiäpp Öppet Gotlan, turismiturundus Det Bästa av Gotland. Ettekanded leitavad PLPK kodulehel plp.ee kalendrist 8.augusti alt. Saime imestada kuidas väike Gotland suudab müüa lambanahku Austraaliasse ja trühvleid üle kogu maailma. Trühvlid on Gotlandi kohalik maitse lipulaev, mida kroonib Trühvli Akadeemia ja Gotlandil välja õpetatud koertest trühvliotsijad spetsialistid. Äratundmisrõõmu ja häid vajalikke näpunäiteid pakkus turismiÄpp. 57 000 elanikuga Gotland suudab võõrustada keskajanädalal 1000 turisti, mis on märkimisväärne sissetulek kohalikele. PLPK poolt tutvustas seminari kohtumisel auhinnalist Keskaja festivalide projekti Toomas Abel, millest Gotlandi KTG oli väga huvitatud, sest just olid Gotlandil alanud Keskaja nädal. Keskaja päevi tähistatakse juba 33 korda ja sellest on välja kujunenud Keskaja nädal, mis annab tooni kogu Gotlandi kaubanduses, käsitööliste tegemistele nii kultuuri kui kohaliku toidu maitsetes. Õppereisi pika päeva lõpus oli võimalus külastada Visby vanalinna, kus toimusid keskaja nädalaga seotud teatrietendused ja juhatuse esindajatel kohtuda EU hansalinnade hansaliikumise ja Gotlandi hansanädala juhi ja koordinaatori püha Magdaleenaga. Kuulsime kui tähtis on Gotlandi roll kogu EU hansaliikumises ja Gotlandi enda ajaloo mõistmisel tänapäeva kogukonna liikmetele ja noortele.

Õppereisi muljeid, mida saaks arendada Romantilise Rannatee ja koostööprojektidena arutasime laevasõidul. Tallinna sadamasse jõudsime 9.augustil kl 12.10.

Fotod reisist leitavad samuti plp.ee pildigalerii alt.